Kefar Sava

Kefar Sava (hebraisk: כְּפַר סָבָא) er ein by i Sharon-området i Sentral-Israel i Israel. Mot slutten av 2009 hadde Kefar Sava eit folketal på 83 600.

Historie
Busetnaden fekk namn etter rabbi Abraham Saba, som skreiv boka Zeror ha mor.
mini|Brulegging i Kefar Sava i 1929

Antikken
Kefar Sava var ein viktig busetnad i tida under Det andre tempelet,The Origin of the Name Capharsaba  Kfar Sava Municipal Council  og er nemnt første gongen i notata til Josefus, der han fortel om forsøket til Alexander Jannaeus om å stoppe invasjonen frå nord leia av Antiokhos (Antiquities, bok 13, kapittel 15). Kefar Sava er òg nemnt i Talmud i samband med korntiende og Capharsaba morbær-fikentre.

Utgravingar på staden har avdekt eit stort romersk bad. I bysantinsk tid vart ruinane av badet først omgjort til fiskedammar, og seinare som ein del av eit industriområde.I følgje Ayalon, 1982. Sitert i Petersen, 2002, s.233

Osmansk tid
mini|Mausoleet til Nabi Yamin/Benjamin-grava
I 1596 var den arabiske landsbyen Kafr Saba busett av 42 muslimske familiar. I 1870-åra vart han skildra som «ein leirsteinslandsbyen av moderat storleik med gjørmhol kring seg og gode vasstilhøve i brunnar i Neby Yemin i aust.»C. R. Conder and H. H. Kitchener, The Survey of Western Palestine, II, p134. Den jødiske byen Kefar Sava vart grunnlagd i 1898 på 7 500 dekar land som vart kjøpt frå den arabiske landsbyen. Trass i marknadsføring i Jerusalem og London, klarte ein ikkje å selje teigar til privatfolk, sidan landområdet låg aude til i eit område med få jødiske busetjingar. Den osmanske pasjaen Nablus, som styrte landområdet, nekta å gje ut byggeløyve, og dei første nybyggjarane måtte derfor bu i hytter av leire og siv. Dei levde av å dyrke mandlar, druer og oliven. Dei første arbeidarane var bønder frå Qalqilya. Først i 1912 vart det gjeve byggløyve og innbyggjarane flytta inn i permanente hus.

Under Palestina-felttoget under fyrste verdskrigen, låg Kefar Sava ved frontlinja mellom den britiske arméen til general Allenby og den osmanske armeen, og vart øydelagd. På denne tida kom kring tusen innbyggjarar frå Tel Aviv og Jaffa for å busetje seg i byen. Dei hadde blitt deporterte frå heimane sine av osmanarane.

Det britiske mandatet
På grunn av Jaffa-opprøra i 1921 kunne desse deporterte innbyggjarane flytta attende til dei opphavlege heimstadane sine. I 1922 kom dei opphavlege innbyggjarane tilbake til landsbyen, og fekk i 1924 med seg fleire folk. I denne perioden byrja dei å dyrke sitrusfrukter. Staden fekk då status som lokal kommune.Historie Kfar Saba Municipal Council 

Staten Israel
I månadane fram til krigen i 1948 vart Kefar Sava angripe av lokale, arabiske militssoldatar Kafr Saba. Den arabiske frigjeringshæren (ALA), ein armé som bestod av frivillige frå fleire kringliggande arabiske land, sendte soldatar for å støtte opp om desse åtaka.Benny Morris, 1948: A History of the First Arab-Israeli War, Yale University Press, s. 164 I 1962 fekk Kefar Sava bystatus.Mordechai Surkis: Public Activities Knesset website

Byen ligg like over Den grøne linja for Kalkilya og har ofte vorte utsett for terroriståtak. I mai 2001 tok ein palestinsk-arabisk sjølvmordsbombar med eit bombebelte livet av ein lege og skadde 50 ved ein busstopp i Kefar Sava. I mars 2002 opna ein palestinsk terrorist eld mot forbipasserande ved eit stort vegkryss og tok livet av ei israelsk jente, og skadde 16 andre, før han sjølv vart skoten og drepen. I april 2003 sprengde ein palestinsk sjølvmordsbombar seg sjølv på Kefar Sava togstasjon i rushet om morgonen, og tok livet av ein tryggleiksvakt og skadde ti sivile.

Demografi
mini|Bydelen Hadarim i Kefar Sava
I 1922 hadde Kefar Sava 14 jødar.Report and General Abstracts of the Census of 1922. Table VII. I folketeljinga i 1931 hadde talet vokse til 307 jødar, 9 kristne og ei ikkje-religiøs kvinne.Census of Palestine 1931, Population of landsbyar, Towns and Administrative areas. p14 I 1945 hadde byen eit folketal på 4 320 jødar.Village Statistics 1945

Ifølgje Israelsk statistisk sentralbyrå (CBS) var den etniske samansetjinga i 2001 99,9 % jødar og 0,1 % andre.

Arkeologi
Det er gjort funn av ein eldgamal, israelittiske landsby aust for byen, som ein trur kan vere ruinane av den bibelske byen Kafarsaba. Kefar Sava arkeologiske museum syner funn frå området.

Venskapsbyar
Kefar Sava er venskapsby med:
  Beit Jann i Israel
  Jinan i Folkerepublikken Kina
  Guatemala by i Guatemala
  San José i Costa Rica  Mülheim i Tyskland
  Wiesbaden i Tyskland
    Delft i Nederland
    Maracaibo i Venezuela
    Gainesville i Florida i USA

Kjelder
Denne artikkelen bygger på «Kfar Saba» frå ,  den 21. juni 2015. 
 oppgav desse kjeldene:

Bakgrunnsstoff

 Kfar Saba Museum 
 Kfar Saba Portal 

Kategori:Byar i Israel
Kategori:Busetnader grunnlagde i 1903
Kategori:Sharonsletta
Kategori:Tegart-fort
Kategori:Jødiske landsbyar i Det osmanske riket
Kategori:1903 i Det osmanske riket
Kategori:Byar i Det sentrale distriktet i Israel